**Məhəmməd İbrahimov** (22 iyul 1974, Mahaçqala) — 1994–1997-ci illərdə Azərbaycanı, 1998–2004-cü illlərdə isə KYRM-nı təmsil edən sərbəst güləşçi, 3 dəfə Avropa Çempionatlarının qalibi.

Karyerası
---------

Məhəmməd İbrahimov 1994-cü ildə İstanbul şəhərində baş tutan Dünya Çempionatını 11-ci pillədə başa vurdu. 1995-ci ildə İsveçrədə Avropa Çempionatının qalibi olan Məhəmməd İbrahimov həmin il Birləşmiş Ştatlarda Dünya Çempionatını beşinci pillədə başa vurdu.

1996-cı ildə isə Məhəmməd İbrahimov Macarıstanın Budapeşt şəhərində baş tutan Avropa Çempionatında bütün rəqibləri üzərində qələbə qazandı və növbəti dəfə Avropa çempionu oldu.

Məhəmməd İbrahimov Azərbaycanı 1996-cı ildə Atlanta XXVI Yay Olimpiya Oyunlarında təmsil elədi. −82 Kq. turnirində çıxış edən Məhəmməd İbrahimov olimpiadanın birinci görüşündə 1992-ci il Barselona Olimpiadasının finalçısı, Dünya Çempionatının qalibi Qazaxıstan nümayəndəsi Elmədi Cəbrayılov ilə üz-üzə gəldi. Nəticədə Məhəmməd İbrahimov təcrübəli rəqibinə 1:4 hesabı ilə məğlub oldu və mübarizəsini təsəlliverici qrupda davam elədi. Qrupda Məhəmməd İbrahimov əvvəl Belarus nümayəndəsi Alesandr Savonu 5:0, sonra isə Rumıniya nümayəndəsi Nicolae Gitanı 5:2 hesabları ilə məğlub elədi və qrupun üçüncü mərhələsinə adladı. Bu mərhələdə onun rəqibi Gürcüstan nümayəndəsi Avfandil Qoqolişvili oldu. Gərgin idman mübarizəsi şəraitində baş tutan görüşdə Məhəmməd İbrahimov rəqibinə 6:4 hesabı ilə qalib gəldi növbəti mərhələyə adladı. Bu mərhələdə isə onun rəqibi Birləşmiş Ştatlar nümayəndəsi Les Qutçes oldu. Bu görüş də gərgin idman mübarizəsi şəraitində baş tutdu və nəticədə Məhəmməd İbrahimov rəqibi üzərində 4:2 hesabı ilə qələbə qazanaraq qrupun beşinci mərhələsinə adladı. Məhəmməd İbrahimov bu mərhələdə də qalib gəlsəydi, olimpiadanın bürünc medal uğrunda görüşünə vəsiqə qazanacaqdı. Məhəmməd İbrahimovun bu mərhələdə rəqibi 1992-ci il Barselona Olimpiadasının bürünc medaçısı, Dünya Çempionatının qalibi İran nümayəndəsi Əmir Reza Xadem oldu. Həmin görüşdə Məhəmməd İbrahimov rəqibinə 0:2 hesabı ilə məğlub oldu. Ümumi nəticədə Məhəmməd İbrahimov olimpiadanı beşinci pillədə başa vurdu.

Olimpiadadan sonra Məhəmməd İbrahimov 1997-ci ildə Rusiyada baş tutan Dünya Çempionatını altıncı pillədə başa vurdu. Bu onun Azərbaycan bayrağı altında son beynəlxalq turniri oldu. 1997-ci ildə Məhəmməd İbrahimov KYRM yığmasının heyətinə cəlb edildi.

1998-ci ildə Tehran şəhərində (İran) Dünya Çempionatının gümüş medalına sahib olan Məhəmməd İbrahimov 1999-cu ildə Belarusda üçüncü dəfə Avropa Çempionatının qalibi oldu. Həmin ildə Məhəmməd İbrahimov həmdə Dünya Çempionatını 11-ci pillədə başa vurdu.

2000-ci ildə isə Məhəmməd İbrahimov Sidney şəhərində (Avstraliya) baş tutan XXVII Yay Olimpiya Oyunlarında mübarizə apardı. Turnirin nəticələrinə əsasən Məhəmməd İbrahimov Sidney Olimpiadasını bürünc medalla başa vurdu.

Olimpiadadan sonra Məhəmməd İbrahimov 2002-ci ildə Avropa Çempionatını dördüncü, Dünya Çempionatını isə 22-ci pillədə başa vurdu. 2003-cü ildə Dünya Çempionatını 12-ci pillədə başa vuran Məhəmməd İbrahimov 2004-cü ildə Afina şəhərində (Yunanıstan) baş tutan XXVIII Yay Olimpiya Oyunlarında mübarizə apardı. Afina Olimpiadasını 18-ci pillədə başa vuran Məhəmməd İbrahimov olimpiadadan sonra idmanla vidalaşdı.

Nəticələri
----------

|  |  |  |  |  |
| --- | --- | --- | --- | --- |
| **Sıra** | **İl** | **Yarış** | **Ev sahibi** | **Nəticə** |
| Azərbaycan **Azərbaycan** |
| 1 | 1994 | Dünya Çempionatı | Türkiyə Türkiyə | 11. |
| 2 | 1995 | Avropa Çempionatı | İsveçrə İsveçrə | **1.** |
| 3 | Dünya Çempionatı | ABŞ ABŞ | 5. |
| 4 | 1996 | Avropa Çempionatı | Macarıstan Macarıstan | **1.** |
| 5 | Olimpiya Oyunları | ABŞ ABŞ | 5. |
| 6 | 1997 | Dünya Çempionatı | Rusiya Rusiya | 6. |
| Şimali Makedoniya **KYRM** |
| 7 | 1998 | Dünya Çempionatı | İran İran | **2.** |
| 8 | 1999 | Avropa Çempionatı | Belarus Belarus | **1.** |
| 9 | Dünya Çempionatı | Türkiyə Türkiyə | 11. |
| 10 | 2000 | Dünya Olimpiya Təsnifat Turniri | Belarus Belarus | 6. |
| 11 | Dünya Olimpiya Təsnifat Turniri | Almaniya Almaniya | **1.** |
| 12 | Dünya Olimpiya Təsnifat Turniri | Yaponiya Yaponiya | 8. |
| 13 | Dünya Olimpiya Təsnifat Turniri | Misir Misir | 4. |
| 14 | Olimpiya Oyunları | Avstraliya Avstraliya | **3.** |
| 15 | 2002 | Avropa Çempionatı | Azərbaycan Azərbaycan | 4. |
| 16 | Dünya Çempionatı | İran İran | 22. |
| 17 | 2003 | Dünya Çempionatı | ABŞ ABŞ | 12. |
| 18 | 2004 | Dünya Olimpiya Təsnifat Turniri | Slovakiya Slovakiya | 24. |
| 19 | Dünya Olimpiya Təsnifat Turniri | Bolqarıstan Bolqarıstan | 4. |
| 20 | Olimpiya Oyunları | Yunanıstan Yunanıstan | 18. |

İstinadlar
----------

1. 1 2 3 4  Sports-Reference.com (ing.).
2. ↑  *Olympedia.org.* "Məhəmməd İBRAHİMOV". www.olympedia.org (ingilis). 2022-08-30. 2022-08-22 tarixində arxivləşdirilib. İstifadə tarixi: 30.08.2022.
3. 1 2 3 4 5 6 7 8 9 10 11  *International Wrestling Database.* "**MAGOMED IBRAGIMOV**". www.iat.uni-leipzig.de (ingilis). 2022-08-04. 2022-08-02 tarixində arxivləşdirilib. İstifadə tarixi: 02.08.2022.
4. 1 2 3 4 5 6 7 8 9 10 11  *Olympedia.org.* "1996 Summer Olympics / Wrestling / Middleweight (82 Kilograms) / Freestyle / Men". www.olympedia.org (ingilis). 2022-08-30. 2022-08-22 tarixində arxivləşdirilib. İstifadə tarixi: 30.08.2022.

|  |  |
| --- | --- |
|  Bu şablona bax   Tematik saytlar | Olympedia · Olympic Channel · МОК · Объединённый мир борьбы |
| Lüğətlər və ensiklopediyalar | Prabook |

| ⛭Güləş üzrə Avropa Çempionatının qalibi olan Azərbaycan idmançıları |
| --- |
| 10 dəfə | Mariya Stadnik |  |
| 4 dəfə | Hacı Əliyev |
| 3 dəfə | Namiq Abdullayev • Xetaq Qazyumov • Cəbrayıl Həsənov • Rafiq Hüseynov |
| 2 dəfə | Məhəmməd İbrahimov • Rövşən Bayramov • Nadejda Sementsova • Elçin Əliyev • Giorgi Edişeraşvili • Eldəniz Əzizli • Həsrət Cəfərov |
| 1 dəfə | Natiq Eyvazov • Nazim Əlicanov • Vitali Rəhimov • Zəlimxan Hüseynov • Çamsulvara Çamsulvarayev • Əli İsayev • Mahmud Məhəmmədov • Həsən Əliyev • Sona Əhmədli • Yuliya Ratkeviç • Toğrul Əsgərov • Ruslan Dibirhacıyev • Nataliya Sinişin • Şərif Şərifov • Elis Manolova • Sənan Süleymanov • Məhəmmədxan Məhəmmədov • Əliabbas Rzazadə • Ülvi Qənizadə • Murad Məmmədov • Nihat Məmmədli • Alyona Kolesnik |